पाएं अपने शहर की ताज़ा ख़बरें और फ्री ई-पेपरडाउनलोड करें
गांवों में बढ़ते कोरोना रोगियों के चलते खाजूवाला के पूगल सीएचसी में भी ऑक्सीजन सप्लाई की मांग होने लगी है। इसी को देखते हुए खाजूवाला विधायक गोविंद मेघवाल ने 45 लाख रुपए विधायक निधि से स्वीकृत किए हैं। प्रशासन को कहा है कि सीएचसी के 80 ऑक्सीजन सपोर्ट वाले बेड तैयार किए जाएं, ताकि ज्यादा से ज्यादा गंभीर मरीजों को राहत मिल सके।
इसके लिए मुख्य चिकित्सा अधिकारी को नोडल एजेंसी बनाया गया है। कलेक्टर नमित मेहता और जिला परिषद के मुख्य कार्यकारी अधिकारी को भी सूचना दी गई है। ताकि समय रहते हैं ऑक्सीजन प्लांट शुरू किया जा सके। उल्लेखनीय है कि बीते कई दिनों से खाजूवाला भी कोविड-19 का अलर्ट एरिया बनता जा रहा है।
विधायक मेघवाल ने बताया कि राजस्थान और बीकानेर को जितनी ऑक्सीजन की जरूरत है वह केंद्र से नहीं मिल रही है। ऐसे में जनप्रतिनिधि अपने स्तर पर स्वास्थ्य सेवाओं को मजबूत करने में जुटे हैं। अभी हॉस्पिटल में ऑक्सीजन की सबसे ज्यादा डिमांड है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn